**Joe Henry** (født 2. desember 1960) er en amerikansk sanger, låtskriver, gitarist og plateprodusent.

Fra og med sin første utgivelse i 1986, *Talk of Heaven*, har Henry hatt en liten, men respektabelt mengde utgivelser av musikkalbum. Hans utgivelse *Scar* fra 2001 blir betraktet som hans gjennombrudd og hvor han til dels går tilbake til countrysounden fra begynnelsen av sin karriere til tross for at hans medmusikanter var hovedsakelig jazzmusikere som Marc Ribot, Brian Blade, Brad Mehldau og andre. De sjangrer han strekker seg mellom ligger i spenningsfeltet alternativ country til jazz og soul. Nettstedet *Allmusic* mente at Henry «hadde bevegd seg inn i det rom hvor kun han og Tom Waits holdt til og hvor de er låtskrivere skapte dype arketypiske figurer som er metaforiske, allegoriske og ‘virkelige’». Joe Henrys tiende og siste album, *Civilians*, ble utgitt i 2007 på plateselskapet ANTI-.

I de siste årene har han blitt stadig mer ettertraktet som produsent av andres plater, blant annet Teddy Thompson, Solomon Bruke, Ani DiFranco, Aimee Mann, Bettye LaVette og andre. I september 2006 gikk han inn i et samarbeid med en musiker som han i lang tid hadde beundret, Loudon Wainwright III, for å komponere musikk for Judd Apatows film *Knocked Up*. Biter av instrumentalerneble brukt som bakgrunnsmusikk i filmen, men de fullstendige utgavene av sangene ble Wainwrights album *Strange Weirdos* i 2007. Albumet ble produsert av Joe Henry.

Hanry har vært gift med Madonnas søster Melanie Ciccone siden 1985. Det var Henrys hustru som fikk ham til å sende sin sang «Stop» til Madonna. Denne ble omarbeidet og innspilt som «Don't Tell Me» på Madonnas album *Music* fra 2000. Henrys egen versjon kom på albumet *Scar* og ble benyttet i en episode av TV-serien *The Sopranos*. Madonna og Joe Henry har også spilt inn en duett, «Guilty By Association», foruten å ha samarbeidet på en rekke andre av Madonnas sanger.

Diskografi
----------

* *Talk of Heaven* (1986)
* *Murder of Crows* (1989)
* *Shuffletown* (1990)
* *Short Man's Room* (1992)
* *Kindness of the World* (1993)
* *Fireman's Wedding* (1994, EP)
* *Trampoline* (1996)
* *Fuse* (1999)
* *Scar* (2001)
* *Tiny Voices* (2003)
* *Civilians* (2007)
* *Blood From Stars* (2009)
* *Reverie* (2011)

Referanser
----------

1. ↑  Allmusic: *Scar* (review)

Eksterne lenker
---------------

* Offisielt nettsted Rediger på Wikidata

* (en) Joe Henry – kategori av bilder, video eller lyd på Commons Rediger på Wikidata
* (en) Joe Henry på Internet Movie Database Rediger på Wikidata

* (en) Joe Henry hos The Movie Database Rediger på Wikidata
* (en) Joe Henry på Discogs Rediger på Wikidata

* (en) Joe Henry på MusicBrainz Rediger på Wikidata

* (en) Joe Henry på Songkick Rediger på Wikidata

* (en) Joe Henry på Last.fm Rediger på Wikidata

* (en) Joe Henry på Genius — sangtekster Rediger på Wikidata

* (en) Joe Henry på AllMusic Rediger på Wikidata
* Joe Henry fan-nettside
* Anmeldelse av Joe Henrys album *Civilians* (engelsk)
* Groove.no: Legende toner for smertende kjærlighet – anmeldelse av Joe Henrys album Scar (norsk)

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |